รัฐบาลไทย-ข่าวทำเนียบรัฐบาล-มหาดไทย เดินหน้า Re X-Ray สถานที่เสี่ยงแพร่ระบาดยาเสพติด กำชับนำตัวผู้เสพและผู้ป่วยยาเสพติดเข้าสู่ระบบการบำบัดรักษา พร้อมเร่งปฏิบัติการ “กวาดบ้านตัวเองให้สะอาด”
วันพฤหัสบดีที่ 3 พฤศจิกายน 2565
มหาดไทย เดินหน้า Re X-Ray สถานที่เสี่ยงแพร่ระบาดยาเสพติด กําชับนําตัวผู้เสพและผู้ป่วยยาเสพติดเข้าสู่ระบบการบําบัดรักษา พร้อมเร่งปฏิบัติการ “กวาดบ้านตัวเองให้สะอาด”
มหาดไทย เดินหน้า Re X-Ray สถานที่เสี่ยงแพร่ระบาดยาเสพติด กําชับนําตัวผู้เสพและผู้ป่วยยาเสพติดเข้าสู่ระบบการบําบัดรักษา พร้อมเร่งปฏิบัติการ “กวาดบ้านตัวเองให้สะอาด”
เมื่อวันที่ 2 พฤศจิกายน 2565 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ได้เน้นย้ําให้ทุกพื้นที่เร่งนําตัวผู้เสพและผู้ป่วยยาเสพติดเข้าสู่ระบบบําบัดฟื้นฟู โดยยกกรณีตัวอย่างที่มีผลงานเป็นรูปธรรมของ อ.โนนสะอาด จ.อุดรธานี ภายใต้ปฏิบัติการปิดเมือง ตรวจ 6 ตําบล 66 หมู่บ้าน 548 ราย เพื่อนําตัวผู้เสพและผู้ป่วยยาเสพติด เข้าสู่ระบบการบําบัดรักษา ซึ่งผลการตรวจพบสารเสพติด จํานวน 18 ราย จึงได้ส่งต่อให้ รพ.สต.ในพื้นที่ เพื่อเข้ารับการบําบัดรักษาตามมาตรฐานทางการแพทย์ต่อไป รวมถึงการดําเนินการของ อ.เมือง จ.ลพบุรี อ.บรบือ จ.มหาสารคาม และ อ.คลองท่อม จ.กระบี่ ได้นําผู้ป่วยยาเสพติดเข้าสู่ระบบบําบัดรักษาผ่านการแจ้งเบาะแสจากประชาชน พร้อมกันนี้ยังได้กล่าวถึงการป้องกันและปราบปรามยาเสพติด โดยการ Re X-Ray สถานที่สุ่มเสี่ยง เช่น สถานบริการ และสถานประกอบการที่มีลักษณะคล้ายสถานบริการ พื้นที่ชุมชนเป้าหมายที่มีการแพร่ระบาดของยาเสพติด ซึ่งหลายพื้นที่ได้ปล่อยแถวชุดปฏิบัติการ เข้ากวาดล้างจับกุม และกดดันป้องปราม รวมทั้งสุ่มตรวจสถานบันเทิงต่าง ๆ อย่างต่อเนื่อง
สําหรับกรณีปฏิบัติการ “กวาดบ้านตัวเองให้สะอาด” ภายใต้แนวคิดที่ว่าก่อนที่จะดําเนินการขจัดยาเสพติด เจ้าหน้าที่รัฐจะต้องเป็นผู้บริสุทธิ์ และไม่เกี่ยวข้องกับยาเสพติดก่อน ซึ่งในวันนี้มีตัวอย่างผลการปฏิบัติหลายพื้นที่ เช่น อําเภอวังสะพุง จังหวัดเลย นายอําเภอวังสะพุง/ผู้อํานวยการศูนย์ปฏิบัติการป้องกันและปราบปรามยาเสพติดอําเภอวังสะพุง ร่วมกับเจ้าพนักงานฝ่ายปกครอง เจ้าหน้าที่สาธารณสุขอําเภอวังสะพุง และสมาชิก อส. บูรณาการตรวจสารเสพติดในร่างกายของกํานัน, ผู้ใหญ่บ้าน, ผู้ช่วยผู้ใหญ่บ้าน, สารวัตรกํานัน และแพทย์ประจําตําบล รวม 490 ราย ผลการตรวจพบสารเสพติดในร่างกาย จํานวน 4 ราย ซึ่งให้การรับสารภาพว่าเสพยาเสพติดให้โทษประเภท 1 (ยาบ้า) นายอําเภอวังสะพุง จึงสั่งให้ดําเนินการตามระเบียบกฎหมายทันที พร้อมนําตัวเข้าสู่ระบบการบําบัดรักษา รวมทั้งได้นําตัวมาสอบสวนขยายผล เร่งหาแหล่งที่มาของยาเสพติดและกลุ่มผู้ที่เกี่ยวข้องกับยาเสพติดในพื้นที่ต่อไป จากกรณีดังกล่าวแสดงให้เห็นถึงความมุ่งมั่นและตั้งใจในการดําเนินการกับผู้ที่มีส่วนเกี่ยวข้องกับยาเสพติดอย่างจริงจัง โดยไม่มีการละเว้น นอกจากนี้ ในทุกพื้นที่ยังได้มีการดําเนินการกวาดบ้านตัวเองให้สะอาด โดยจะดําเนินการอย่างต่อเนื่องด้วย ทั้งนี้ เพื่อสร้างความเชื่อมั่นให้แก่พี่น้องประชาชนว่าบุคลากรภาครัฐปลอดยาเสพติดอย่างแท้จริง
นอกจากนี้ นายสุทธิพงษ์ จุลเจริญ ปลัดกระทรวงมหาดไทย ยังกล่าวเพิ่มเติมว่า ในมิติด้านการจับกุมและปราบปรามผู้กระทําความผิดที่เกี่ยวข้องกับยาเสพติดนั้น กระทรวงมหาดไทยยังคงเดินหน้าอย่างมุ่งมั่นในการทําสงครามกับยาเสพติดทุกชนิดด้วยการบูรณาการการทํางานกับเจ้าหน้าที่ตํารวจ ทหาร ป.ป.ส. รวมถึงทุกหน่วยงานที่เกี่ยวข้องอย่างเข้มข้น โดยใช้ทุกกลไกภาคีเครือข่ายในพื้นที่ และลงพื้นที่ลุยกวาดล้างผู้กระทําความผิดอย่างแข็งขัน จริงจัง และต่อเนื่อง ทั้งผู้ค้ารายใหญ่และผู้ค้ารายย่อยในพื้นที่ของจังหวัดต่าง ๆ ทั่วประเทศ ซึ่งมีตัวอย่างผลการปฏิบัติที่น่าสนใจ ได้แก่
1) จังหวัดอุตรดิตถ์ ภายใต้การอํานวยการของนายสมหวัง พ่วงบางโพ ผู้ว่าราชการจังหวัดอุตรดิตถ์ นายกิติพงศ์ อุระวัตร นายอําเภอฟากท่า พ.ต.อ.นพพร โยธาราษฎร์ ผกก.สภ.ฟากท่า ได้สั่งการให้ปลัดอําเภอฟากท่า นํากําลังสมาชิก อส. กองร้อย อส.อ.ฟากท่าที่ 5 ร่วมกับ สภ.ฟากท่า, กองร้อย ตชด.ที่ 314, ตํารวจท่องเที่ยว ส.ทท.1 กก.3 บก.ทท.2 บช.ทท.,ตํารวจ กก.สืบสวน 2 บก.สส.ภ.6 ร่วมกันปิดล้อมตรวจค้น ตามหมายค้นของศาลจังหวัดอุตรดิตถ์ จํานวน 2 จุด ในพื้นที่ ม.1 ต.สองห้อง อ.ฟากท่า ได้ทําการจับกุมผู้ต้องหาชาย 1 คน อายุ 48 ปี พร้อมด้วยของกลางยาบ้า จํานวน 550 เม็ด ยาบ้าลักษณะแตกป่น น้ําหนัก 10.7 กรัม อาวุธปืนอัดลมพร้อมกล้องเล็ง จํานวน 1 กระบอก กระสุนปืนอัดลม จํานวน 6 นัด และลูกกระสุนปืนขนาดเบอร์ 12 จํานวน 1 นัด ซึ่งได้นําตัวผู้ต้องหาพร้อมของกลางส่งพนักงานสอบสวน สภ.ฟากท่า เพื่อดําเนินคดีตามกฎหมายแล้ว
2) จังหวัดเชียงราย ภายใต้การอํานวยการของ พ.ต.อ.พิพัฒน์ นาระเดช ผกก.สภ.แม่สาย, พ.ต.ท.คมกฤช ไชยสาร รอง ผกก.ป.สภ.แม่สาย ร่วมกับชุดสืบสวนนําโดย พ.ต.ท.รัชพล สะสม สว.สส.สภ.แม่สาย ร่วมกันจับกุมนายนพดล (สงวนนามสกุล) อายุ 35 ปี ชาว ต.บางระจัน อ.ค่ายบางระจัน จ.สิงห์บุรี พร้อมของกลางยาบ้า 10,180 เม็ด โดยขณะนี้ได้นําตัวผู้ต้องหาพร้อมของกลางส่ง พนักงานสอบสวน สภ.แม่สาย เพื่อดําเนินคดีตามกฎหมายแล้ว
3) จังหวัดปทุมธานี พ.ต.อ.ชูศักดิ์ ศรีวงษ์ชัย รอง ผบก.น.2, พ.ต.อ.อัครพล โทยะ ผกก.ฯ หน.ชุด ชปส.บก.น.2 รับรายงานว่าเจ้าหน้าที่ตํารวจชุด ชปส.บก.น.2 นําโดย พ.ต.ท.เข็มกล้า มั่นพลับ รอง ผกก.(สอบสวน) สน.บางเขน พร้อมเจ้าหน้าที่ ร่วมกันจับกุมตัว น.ส.สุพัตรา หรือเมย์ ปัญญามี อายุ 34 ปีพร้อมของกลางยาบ้า 60,900 เม็ด ยาเคตามีน จํานวน 316 กรัม อาวุธปืนสั้นกึ่งอัตโนมัติ ขนาด .38 มม. 1 กระบอก พร้อมเครื่องกระสุนขนาด .38 มม. ภายหลังการจับกุม เจ้าหน้าที่ชุดจับกุมได้นําตัวผู้ต้องหา พร้อมของกลางส่ง พนักงานสอบสวน สภ.ลําลูกกา เพื่อดําเนินคดีตามกฎหมายแล้ว
4) จังหวัดสระแก้ว พล.ต.ท.อิทธิพล อิทธิสารรณชัย ผบช.ภ.2 สั่งการ พล.ต.ต.ณัฐพงษ์ สัตยานุรักษ์ ผบก.ภ.จ.สระแก้ว พร้อมด้วย พ.ต.อ.จตุรภัทร สิงหัษฐิต ผกก.สส.ภ.จ.สระแก้ว และ ตํารวจ กก.สส.ภ.จ.สระแก้ว กวาดล้างยาเสพติดโดยเข้าจับกุมผู้ต้องหา จํานวน 3 ราย พร้อมของกลางยาบ้ารวม 1,186 เม็ด ยาไอซ์ หนัก 0.81 กรัม และอาวุธปืนยาวไทยประดิษฐ์ 1 กระบอก จากนั้น เจ้าหน้าที่ตํารวจได้ควบคุมตัวผู้ต้องหาทั้งหมดพร้อมของกลางส่งพนักงานสอบสวนในพื้นที่รับผิดชอบ เพื่อดําเนินคดีตามกฎหมาย พร้อมทําการขยายผลต่อไ
“กระทรวงมหาดไทย พร้อมเดินหน้าอย่างมุ่งมั่นทําสงครามกับยาเสพติดทุกชนิดด้วยการบูรณาการร่วมกับตํารวจ ทหาร ป.ป.ส. รวมถึงหน่วยงานที่เกี่ยวข้องอย่างเข้มข้น โดยใช้ทุกกลไกภาคีเครือข่ายในพื้นที่ ลงพื้นที่ลุยกวาดล้างผู้กระทําความผิดอย่างแข็งขัน พร้อมทั้งนําผู้หลงผิดเข้ารับการบําบัดรักษา เพื่อคืนคนดีให้กับสังคม ให้กับครอบครัว และหมั่นลงพื้นที่ติดตามผลการรักษาอย่างต่อเนื่อง เพื่อไม่ให้ปัญหายาเสพติดเป็นปัจจัยทําลายคนบริสุทธิ์อีก อันจะทําให้ลูกหลานของพวกเราทุกคนอยู่ในสังคมได้อย่างเป็นปกติสุข พร้อมทั้งได้กําชับผู้ว่าราชการจังหวัด นายอําเภอ กํานัน ผู้ใหญ่บ้าน ผู้นําชุมชน รวมถึงเครือข่ายจิตอาสาในพื้นที่ เร่งสร้างการรับรู้ประชาสัมพันธ์หมายเลขติดต่อในการแจ้งเบาะแส โดยเฉพาะอย่างยิ่งสายด่วนศูนย์ดํารงธรรม 1567 และหมายเลขที่ติดต่อหน่วยงานที่เกี่ยวข้องในพื้นที่ได้อย่างสะดวก ซึ่งมีเจ้าหน้าที่พร้อมเข้าดําเนินการตามเบาะแสตลอด 24 ชั่วโมง อันเป็นการอํานวยความสะดวกและเพิ่มช่องทางการมีส่วนร่วมในการช่วยกันสร้างความมั่นคงภายในที่เข้มแข็งและยั่งยืนไปด้วยกัน” นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้าย